ΓΡΑΠΤΗ ΕΡΩΤΗΣΗ P-3725/00

υποβολή: Maria Sanders-ten Holte (ELDR) προς την Επιτροπή

(23 Νοεμβρίου 2000)

Θέμα: Βελτίωση της ασφάλειας στις σήραγγες

Το σοβαρό ατύχημα που συνέβη στις 11 Νοεμβρίου στη σήραγγα τελεφερίκ στο Kaprun (Αυστρία) προκαλεί για μια ακόμη φορά σοβαρές ανησυχίες όσον αφορά την ασφάλεια στις σήραγγες, τόσο τις οδικές όσο και τις σιδηροδρομικές.

Οι ευρωπαϊκές οργανώσεις αυτοκινητιστών και τουρισμού που είναι μέλη του Διεθνούς Οργανισμού Τουρισμού (ΑΙΤ) και της Διεθνούς Ομοσπονδίας Αυτοκινήτου (FIA) ερεύνησαν φέτος την ασφάλεια 25 μεγάλων ευρωπαϊκών οδικών σηράγγων και κατέληξαν στο συμπέρασμα ότι τουλάχιστο 8 από αυτές είναι ανεπαρκείς, καθώς συχνά διαπιστώθηκαν πολύ σοβαρές ελλείψεις όσον αφορά τις δυνατότητες διαφυγής, την πυρασφάλεια ή τιςπηρεσίες διάσωσης.

Τα ατυχήματα είναι συχνά στις πολυσύχναστες και μεγάλου μήκους σήραγγες. Σύμφωνα με ελβετική μελέτη η συχνότητά τους κυμαίνεται μεταξύ των 200 και των 1000 ετησίως. Στην πλειοψηφία τους πρόκειται για βλάβες. Κάθε χρόνο συμβαίνουν από 5 έως 20 σοβαρές συγκρούσεις, ενώ στις μονές σήραγγες ο αριθμός αυτός είναι τουλάχιστον κατά 40 % ανώτερος. Οι πυρκαγιές είναι συχνό φαινόμενο. Σύμφωνα με μελέτη της AIPCR (Association Internationale Permanente des Congrs de la Route) 10 ως 25 πυρκαγιές ξεσπούν ανά 100 εκατομμύρια χιλιομετρικά οχήματα. Πράγμα που, σε μια πολυσύχναστη, μεγάλη σήραγγα, σημαίνει μία πυρκαγιά κάθε τρεις μήνες!

1. Πιστεύει η Επίτροπος de Palacio, δεδομένου ότι οι πυρκαγιές στις σήραγγες μπορεί να έχουν πολύ σοβαρές επιπτώσεις, ότι πρέπει να δοθεί πολύ μεγαλύτερη προσοχή στη βελτίωση της ασφάλειας στις σήραγγες της Ευρώπης;

2. Λαμβάνονταςπόψη τα προαναφερθέντα, θεωρεί η Επίτροπος de Palacio, ότι είναι απαραίτητο να ληφθούν, το συντομότερο δυνατό, συγκεκριμένα μέτρα για την ενίσχυση των προδιαγραφών ασφαλείας τόσο στις οδικές όσο και στις σιδηροδρομικές σήραγγες; Αν ναι, μέσα σε ποιά προθεσμία;

Απάντηση της κας de Palacio εξ ονόματος της Επιτροπής

(5 Ιανουαρίου 2001)

Η Επιτροπή παρακαλεί το Αξιότιμο Μέλος του Κοινοβουλίου να ανατρέξει στις απαντήσεις που έδωσε στις γραπτές ερωτήσεις P-1722/00 της κας Piia-Noora Kaupi(1) και E-3000/00 του κ. Luciano Caveri(2), οι οποίες αφορούν το αυτό αντικείμενο.

Ο κίνδυνος να προκληθούν ατυχήματα μέσα στις οδικές σήραγγες είναι ομοιόμορφος με τον κίνδυνο που ελλοχεύει στους αυτοκινητόδρομους, ακριβώς λόγω της ύπαρξης πολυάριθμων μέσων ασφαλείας, φωτισμού, επιτήρησης, αλλά και σηματοδότησης σε περιπτώσεις κατεπειγόντων περιστατικών, για παράδειγμα, έστω και εάν, αντιθέτως, ο κίνδυνος αυτός καθίσταται πολύ ισχυρότερος εξαιτίας των περιορισμένων ορίων του διαθέσιμου χώρου, σε σύγκριση με τις δυνατότητες σε ανοικτές οδούς στις περιπτώσεις πρόκλησης πυρκαγιάς ή έκρηξης.

Στην έρευνα που μνημονεύεται από το Αξιότιμο Μέλος του Κοινοβουλίου επιβεβαιώνεται ότι στις σήραγγες οι οποίες λειτουργούν τη στιγμή αυτή οι συνθήκες εξακολουθούν να είναι ανομοιγενείς. Ο κίνδυνος είναιψηλότερος στις πενιχρότερα εξοπλισμένες σήραγγες, οι οποίες είναι συχνά και οι παλαιότερες σήραγγες.

Η λήψη των συγκεκριμένων μέτρων βελτίωσης αποτελεί κατά πρώτο λόγο καθήκον των φορέων διαχείρισης των σηράγγων, των τοπικών δήμων και κοινοτήτων και των ενδιαφερόμενων κρατών μελών. Αυτά τα μέτρα πρέπει να εξετάζονται από περίπτωση σε περίπτωση. Αυτό είχε ως αποτέλεσμα, συνεπεία των τραγικών πυρκαγιών του 1999, τα κράτη μέλη να αναλάβουν το έργο της συστηματικής επαναξιολόγησης και να καταλήξουν στην απόφαση να εγκαινιάσουν εκτενέστατα έργα βελτίωσης για ορισμένες σήραγγες.

Η Επιτροπή θα προβεί σε απολογισμό των συγκεκριμένων μέτρων που τέθηκαν σε εφαρμογή. Εξάλλου, στο πλαίσιο του μελλοντικού προγράμματος δράσης της στον τομέα της οδικής ασφάλειας που πρόκειται ναποβάλει στα τέλη του 2001, η Επιτροπή θα εντοπίσει τα πιθανά μέτρα που απομένει να θεσπιστούν για να βελτιωθούν οι ευρωπαϊκές οδικές σήραγγες.

Η Επιτροπή δεν αποκλείει το ενδεχόμενο να προτείνει την θέσπιση ευρωπαϊκών κανονιστικών ρυθμίσεων. Μια πρώτη ανταλλαγή απόψεων με τα κράτη μέλη έγινε στο Συμβούλιο των Υπουργών Μεταφορών το οποίο πραγματοποιήθηκε στις 21 Δεκεμβρίου 2000.

(1) ΕΕ C 53 E της 20.2.2001, σελ. 178.

(2) ΕΕ C 151 E της 22.5.2001, σελ. 37.